Mastriĥta

La Mastriĥta estas, en la geologia temposkalo de la Internacia Komisiono pri Stratigrafio, la plej malfrua aĝo de la geokronologia periodo malfrua kretaceo, kaj la plej malfrua aĝo de la mezozoika erao. Ĝi ampleksis la intervalon de antaŭ 72,1 ĝis 66 milionoj da jaroj. La Mastriĥta estis antaŭita fare de la Kampania kaj sukcedita de la Dania (parto de la paleogeno).

La kretacea-terciara evento okazis ĉe la fino de tiu aĝo. En tiu amasa formorto, multaj ofte rekonitaj grupoj kiel ekzemple ne-birdaj dinosaŭroj, plesiosaŭroj kaj mosasaŭroj, same kiel multaj aliaj malpli konataj grupoj, formortis. La kialo de la formorto estas plej ofte ligita al asteroido proksimume 10 ĝis 15 kilometrojn larĝa, kolizianta kun la Tero, finante la Kretaceon.

Kategorio:Geologio
Kategorio:Terhistorio